b'\n_START_ARTICLE_\nEdward Rochfort Grange\n_START_SECTION_\n\xc5\xbdivljenjepis\n_START_PARAGRAPH_\nRodil se je britanskima star\xc5\xa1ema v ZDA in je tako bil dr\xc5\xbeavljan Zdru\xc5\xbeenega kraljestva in ZDA._NEWLINE_Odra\xc5\xa1\xc4\x8dal je v Torontu, kjer je tudi kon\xc4\x8dal usposabljanje za pilota. Leta 1916 je odpotoval v Zdru\xc5\xbeeno kraljestvo in prostovoljno vstopil v oboro\xc5\xbeene sile._NEWLINE_Med prvo svetovno vojno je bil sprva pripadnik Kraljeve pomorske zra\xc4\x8dne slu\xc5\xbebe. S Sopwith Pup je letel do 25. septembra 1916, ko je bil ranjen._NEWLINE_Oktobra 1916 je bil preme\xc5\xa1\xc4\x8den iz 1. pomorskega krila v 8. pomorski eskadron. 4. januarja 1917 je sestrelil 3 Albatros D.II, toda \xc5\xbee \xc4\x8dez tri dni je bil ranjen v boju, v katerem je sestrelil svojo peto \xc5\xbertev._NEWLINE_Do konca vojne je bil nato letalski in\xc5\xa1truktor v Angliji, nakar se je vrnil v Kanado, kjer je postal uspe\xc5\xa1ni poslovne\xc5\xbe in in\xc5\xbeenir._NEWLINE_Med drugo svetovno vojno je kot civilist vstopil v Kanadsko vojno letalstvo in postal in\xc5\xa1pektor/ocenjevalec.'